Sekolah Menengah Kebangsaan Hulu Kelang

Sekolah Menengah Kebangsaan Hulu Kelang atau nama ringkasnya SMK Hulu Kelang, merupakan sebuah Sekolah Menengah Kebangsaan yang terletak di Km 7, Jalan Hulu Kelang, Gombak, Selangor. Sekolah ini ditubuhkan pada tahun 1967 yang menawarkan program arus perdana dan program tingkatan enam (Pra-Universiti). Sekolah ini merupakan sebuah sekolah Transformasi Sekolah 2025 (TS25) sebuah program yang dirangka oleh Kementerian Pendidikan Malaysia.

Pada 2009, Sekolah Menengah Kebangsaan Hulu Kelang memiliki 257 pelajar lelaki dan 210 pelajar perempuan, menjadikan jumlah keseluruhan murid seramai 467 orang. Ia mempunyai seramai 46 orang guru.2009

Sejarah 
SMKHK ditubuhkan pada bulan Januari 1965 dan dirasmikan kali kedua pada 19 Julai 1994 oleh Menteri Pendidikan pada masa itu iaitu, Dato' Amar Sulaiman Haji Daud. Nama sekolah ini kerap bertukar sejak zaman British sehingga mencapai kemerdekaan. Pada awalnya sekolah ini dinamakan Darjah Menengah, Sekolah Rendah Jenis Kebangsaan Inggeris, Batu 14 1/4, Jalan Hulu Kelang.

Kemudian, nama sekolah ditukar kepada Sekolah Menengah Rendah Jenis Kebangsaan Inggeris kerana pada waktu itu, hanya terdapat kelas menengah rendah. Akhir sekali, nama SMK Hulu Kelang telah dipakai.

Logo sekolah 
 Warna putih, merah, biru, dan kuning melambangkan bendera Malaysia.
 Bulan sabit dan bintang melambangkan agama Islam sebagai agama rasmi.
 Obor api melambangkan semangat belajar dan bersukan.
 Bunga Raya dan kelopak melambangkan bunga kebangsaan menjadi bukti sebagai warga SMKHK yang menjunjung prinsip Rukun Negara.
 Bola takraw melambangkan sekolah menggalakkan kegiatan sukan.
 Buku melambangkan kepentingan ilmu pengetahuan.

Lagu sekolah 
Lagu sekolah ini merupakan hasil gubahan Encik Malik Saidin dengan lirik oleh Puan Shamshul Mardiyyah bt Hj Bahrum.

Putera-puteri SMKHK,

Mendukung wawasan pendidikan,
Menjadi insan harmonis seimbang,
Menggarap gemilang masa depan.

Sederap kami melangkah,
Berilmu, Beramal, dan Beriman,
Asas pelajar, berketrampilan,
Penuh iltizam dalam kehidupan.

Berilmu, jaya dicari,
Beramal, tonggak peribadi,
Beriman, asas jaya diri,
Sekolah Menengah Hulu Kelang.

Kami putera-puteri sedia,
Menegakkan warisan bangsa,
Menhadiahkan piala jaya,
Untuk ibunda, sekolah, dan negara.

Barisan Pentadbir SMKHK 
SMK Hulu Kelang mempunyai barisan guru yang berpengalaman dalam membentuk peribadi pelajar-pelajarnya.

Pusat Tingkatan Enam SMK Hulu Kelang
 Pakej 1 2 kelas
 900 Pengajian Am 
 910 Bahasa Melayu 
 940 Sejarah 
 970 Seni Visual

 Pakej 2 1 kelas
 900 Pengajian Am 
 910 Bahasa Melayu 
 944 Ekonomi 
 946 Pengajian Perniagaan

Alamat
Sekolah Menengah Kebangsaan Hulu Kelang
Km 7, Jalan Hulu Kelang 
Selangor, Malaysia
Telefon =  03-42565159
Fax       = 03-42532985

Rujukan

Pautan luar 
 Sekolah Menengah Kebangsaan Hulu Kelang

Hulu Kelang
Hulu Kelang